b'\n_START_ARTICLE_\nTroldkarlen\n_START_SECTION_\nHandling\n_START_PARAGRAPH_\nDen legendariske svenske jazzpianist Jan Johansson s\xc3\xb8gte altid nye gr\xc3\xa6nser i musikken. Med sine kompositioner og sin helt personlige udtryksform, indtager han en s\xc3\xa6rstilling i svensk musik. Allerede tidligt i karrieren spillede han sammen med nogle af verdens bedste jazzmusikere. Senere gik han sine egne veje, og ikke mindst hans nyfortolkninger af svenske folkemelodier vandt genklang hos et bredt publikum. Jan Johansson omkom ved en bilulykke i 1968, kun 37 \xc3\xa5r gammel. Denne dokumentarfilm tegner et portr\xc3\xa6t af den sky musikers liv og vidtsp\xc3\xa6ndende musikalske univers og rummer blandt andet arkivmateriale fra Johanssons barndom og de mange koncerter i Jazzhus Montmartre, samt aktuelle interviews med venner og kolleger.'